கேள்வி: புனித பேதுரு பேராலயம் - புனித பேதுருவின் கல்லறை பற்றி விளக்கவும்.
பதில்: கத்தோலிக்க மரபின்படி, இப்பேராலயத்தின் கீழ்ப் பேதுரு (திருத்தூதர்) கல்லறை அமைந்துள்ளது. சீமோன் என்னும் பெயர் கொண்ட பேதுரு (திருத்தூதர்) இயேசு பன்னிரு சீடர்களுள் தலைமையானவராகவும், உரோமை நகரின் முதல் ஆயராகவும் இருந்தார் என்பது மரபு. எனவே அவர் திருத்தந்தை வரிசையில் முதலானவராகவும் உள்ளார். பேதுரு (திருத்தூதர்) கல்லறைமீது இக்கோவில் கட்டி எழுப்பப்பட்டுள்ளதால் கிறித்தவம் தொடக்கக் காலத்திலிருந்தே பேதுருவின் வழிவந்தவர்களாகிய பல திருத்தந்தையர் இக்கோவிலில் அடக்கம் செய்யப்பட்டுள்ளார்கள். நான்காம் நூற்றாண்டிலிருந்தே இங்கு மன்னர் காண்ஸ்டண்டைன் கட்டிய ஒரு கோவில் இருந்தது. அந்தப் பழைய கோவிலின்மீது கட்டப்பட்டு எழுந்துநிற்கின்ற இன்றைய பேராலயக் கட்டட வேலை 1506ஆம் ஆண்டு ஏப்ரல் மாதம் 18ஆம் நாள் தொடங்கி, 1626ஆம் ஆண்டு நவம்பர் மாதம் 18ஆம் நாள் நிறைவுபெற்றது. உரோமையில் அமைந்துள்ள எண்ணிறந்த பிற கோவில்களைவிடப் பெயர் பெற்றதாக இத்தேவாலயம் இருப்பினும், உரோமை ஆயராகிய திருத்தந்தையின் "ஆயர் இருக்கை" உள்ள கோவில் இதுவன்று. திருத்தந்தையின் "ஆயர் இருக்கை" (cathedra = chair) அமைந்துள்ள "மறைமாவட்ட ஆலயம்" (cathedral) புனித இலாத்தரன் யோவான் முதன்மைப் பேராலயம் ஆகும். கத்தோலிக்கத் திருச்சபையின் வேறு இரு உயர் பேராலயம் (Major basilica) புனித மரியா பெருங்கோவில், புனித பவுல் பெருங்கோவில் ஆகும்.